Държавен вестник, бр. 59, 2016 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  59
Г л а в а  с е д м а
ГОДИШЕН ПРОЦЕНТ НА РАЗХОДИТЕ 
ПО КРЕДИТА
Чл. 29. (1) Годишният процент на разходите 
по кредита изразява общите разходи по кре­
дита за потребителя, настоящи или бъдещи, 
изразени като годишен процент, изчислен на 
годишна база от общия размер на предоста­
вения кредит.
(2) Годишният процент на разходите по 
кредита се изчислява по формула съгласно 
приложение № 1, като се вземат предвид 
посочените в него общи положения и допъл­
нителни допускания.
(3) Разходите за откриване и поддържане на 
конкретна сметка, разходите за използване на 
платежни средства за плащанията, свързани 
както с погасяването, така и с усвояването 
на кредита по тази сметка, и други разходи, 
свързани с платежни операции, се включват 
в общите разходи по кредита за потребителя 
винаги когато откриването или поддържа­
нето на сметка е задължително, за да бъде 
получен кредитът или за да бъде получен при 
предлаганите условия.
(4) Изчисляването на ГПР по кредита се 
извършва при допускането, че договорът за 
кредит ще остане в сила за срока, за който е 
бил сключен, и кредиторът и потребителят ще 
изпълняват своите задължения в съответствие 
с условията и сроковете по него.
(5) При договори за кредит, които съдържат 
клаузи, позволяващи изменение на лихвения 
процент, и където е приложимо, на размера 
на разходите, включени в ГПР по кредита, 
които не може да получат конкретно стой­
ностно изражение към момента на неговото 
изчисляване, ГПР по кредита се изчислява, 
като се приеме, че лихвеният процент и 
другите разходи остават фиксирани спрямо 
техния първоначален размер, определен при 
сключването на договора.
(6) При договори за кредит, за които е 
договорен фиксиран лихвен процент за пър­
воначален период най-малко 5 години, в края 
на който се договаря нов фиксиран лихвен 
процент за следващ конкретен период, изчис­
ляването на допълнителния, илюстративен 
ГПР по кредита, оповестен в стандартизи­
рания европейски формуляр по приложение 
№ 2, включва само първоначалния период на 
фиксирания лихвен процент и се основава на 
допускането, че в края на периода, за който 
лихвеният процент е бил фиксиран, остава­
щата част от главницата е погасена.
(7) Когато договорът за кредит позволява 
промени в лихвения процент, кредиторът 
информира потребителя най-малко чрез 
стандартизирания европейски формуляр по 
приложение № 2 за възможните последи­
ци от промените върху дължимите суми и
върху ГПР по кредита. При тези договори за 
кредит кредиторът предоставя допълнителен 
ГПР, който илюстрира възможните рискове, 
свързани със значително покачване на лихве­
ния процент по кредита. Когато няма горна 
граница за размера на лихвения процент по 
кредита, тази информация се придружава от 
предупреждение, че общите разходи по кре­
дита за потребителя, показани от ГПР, може 
да се променят.
(8) При договори за кредит, при които са 
договорени както периоди с фиксиран, така 
и периоди с променлив лихвен процент, из­
числяването на допълнителния, илюстративен 
ГПР по кредита се извършва съгласно ал. 7.
(9) Годишният процент на разходите по 
кредита не може да бъде по-висок от 5 пъти 
размера на законната лихва по просрочени 
задължения в левове и в чуждестранна валута, 
определена с постановление на Министерския 
съвет.
(10) Клаузи в договора за кредит, надви­
шаващи определения по ал. 9 размер на ГПР 
по кредита, се смятат за нищожни.
(11) При извършени плащания по договори 
за кредит, съдържащи клаузи по ал. 10, които 
са обявени за нищожни, надвзетите суми над 
прага по ал. 9 се удържат при последващи 
плащания по кредита.
Г л а в а  о с м а
ИЗИСКВАНИЯ ЗА ПРЕДОСТАВЯНЕ НА 
СЪВЕТ
Чл. 30. (1) Кредиторът, съответно кредитни­
ят посредник, изрично уведомява потребителя 
дали предлага услуга по предоставяне на съвет 
за конкретен договор за кредит.
(2) Лица, които не са кредитори или кре­
дитни посредници, нямат право да извършват 
услуги по предоставяне на съвет по смисъла 
на този закон.
(3) Преди предоставяне на съвет от кре­
дитор или от кредитен посредник, съответно 
преди сключване на договор за предоставяне 
на съвет, на потребителя се предоставя на 
хартиен или на друг траен носител по ясен 
и разбираем за потребителя начин следната 
допълнителна преддоговорна информация:
1. дали препоръката се основава на пред­
лаганите договори за кредит, в съответствие 
с чл. 31, ал. 2 или 3;
2. за размера на дължимата от потребителя 
такса, ако се предвижда такава, а когато раз­
мерът є не може да бъде определен – методът, 
използван за нейното изчисляване.
Чл. 31. (1) Когато кредиторът, съответно 
кредитният посредник, предоставя съвет на 
потребителя, той трябва да изисква необхо­
димата информация за финансовото състо­
яние и личното положение на потребителя, 
неговите предпочитания и цели, за да даде 
препоръка за подходящите договори за кре­